CELEX: 32013R0538
Language: lt
Date: 2013-06-11 00:00:00
Title: 2013 m. birželio 11 d. Komisijos įgyvendinimo reglamentas (ES) Nr. 538/2013, kuriuo nustatomos pereinamojo laikotarpio priemonės, taikomos tam tikroms importo ir eksporto licencijoms ir išankstinio nustatymo sertifikatams, naudojamiems Sąjungos, tokios sudėties, kokia ji buvo 2013 m. birželio 30 d. , prekybai žemės ūkio produktais su Kroatija

13.6.2013   
            
            
               LT
            
            
               Europos Sąjungos oficialusis leidinys
            
            
               L 161/1
            
         KOMISIJOS ĮGYVENDINIMO REGLAMENTAS (ES) Nr. 538/2013
   2013 m. birželio 11 d.
   kuriuo nustatomos pereinamojo laikotarpio priemonės, taikomos tam tikroms importo ir eksporto licencijoms ir išankstinio nustatymo sertifikatams, naudojamiems Sąjungos, tokios sudėties, kokia ji buvo 2013 m. birželio 30 d., prekybai žemės ūkio produktais su Kroatija
   EUROPOS KOMISIJA,
   atsižvelgdama į Sutartį dėl Kroatijos Respublikos stojimo, ypač į jos 3 straipsnio 4 dalį,
   atsižvelgdama į Kroatijos stojimo aktą, ypač į jo 41 straipsnį,
   kadangi:
   
               (1)
            
            
               iki 2013 m. liepos 1 d. Sąjungai prekiaujant tam tikrais žemės ūkio produktais su Kroatija reikia pateikti importo arba eksporto licenciją. Nuo 2013 m. liepos 1 d. šioje prekyboje minėtos licencijos nebegali būti naudojamos;
            
         
               (2)
            
            
               tam tikros licencijos ir išankstinio nustatymo sertifikatai, kurie tebegalios po 2013 m. birželio 30 d., nebebus panaudoti arba bus panaudoti tik iš dalies. Su šiomis licencijomis ir sertifikatais susiję įsipareigojimai privalo būti vykdomi, kad nebūtų prarastas pateiktas užstatas. Atsižvelgiant į tai, kad po Kroatijos įstojimo šių įsipareigojimų nebebus galima vykdyti, būtina nustatyti pereinamojo laikotarpio priemonę, galiojančią nuo įstojimo datos, pagal kurią būtų grąžinami pateikti užstatai;
            
         
               (3)
            
            
               šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Suinteresuotųjų šalių prašymu užstatai, pateikti už importo bei eksporto licencijų ir išankstinio nustatymo sertifikatų išdavimą, grąžinami tokiomis sąlygomis:
   
               a)
            
            
               licencijose arba išankstinio nustatymo sertifikatuose nurodyta eksportuojanti arba priimanti šalis yra Kroatija. Jei licencijoje arba išankstinio nustatymo sertifikate eksportuojančios arba priimančios šalies nurodyti nebūtina, veiklos vykdytojas kompetentingai institucijai įrodo, kad eksportuojanti arba priimanti šalis yra Kroatija;
            
         
               b)
            
            
               licencijos arba išankstinio nustatymo sertifikatai nenustoja galioti iki 2013 m. liepos 1 d.;
            
         
               c)
            
            
               iki 2013 m. liepos 1 d. licencijos arba išankstinio nustatymo sertifikatai bus panaudoti tik iš dalies arba išvis nebus panaudoti.
            
         2 straipsnis
   Šis reglamentas įsigalioja įsigaliojus Sutarčiai dėl Kroatijos Respublikos stojimo, jos įsigaliojimo dieną.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. birželio 11 d.
      
         
            Komisijos vardu
         
         
            Pirmininkas
         
         José Manuel BARROSO